Projekt­leder
Ensemble MidtVest søger en projektmanager med start 1. januar 2019
Er du kreativ, engageret og har et stort kendskab til den klassiske musiks verden, så er denne stilling måske noget for dig. Vi søger en projektmanager, der med professionalisme og erfaring fra lignede arbejde i musikbranchen har lyst til at indgå i det ambitiøse administrative team bag et af landets førende kammermusikensembler.
Som projektmanager er dine ansvarsområder bl.a.
Varetagelse af den administrative tilrettelæggelse og organisatoriske gennemførelse af Ensemble MidtVests produktioner, prøver, koncerter, turneer, didaktiske projekter samt ledsagelse af ensemblet til koncerter uden for Herning. Dette i tæt kontakt med ensemblechefen, musikerne, eksterne arrangører og andre samarbejdspartnere.
Koordination af besætninger, indkaldelse af assistenter, inkl. hoteller og transport
Ansvarlig for nodearkiv: anskaffelse, arkivering og udlevering af nodemateriale, m.m.
Stagemanagement og lejlighedsvis bladvender
Ansvar for enkelte budgetposter efter aftale med ensemblechefen.
Daglig administration inkl. Sekretariatsopgaver og driftsopgaver
Tilrettelæggelse af møder, referatskrivning
Har en musikvidenskabelig baggrund eller er uddannet musiker
Har mindst to års erfaring fra lignende stilling
Taler og skriver dansk og engelsk fyldende, ligesom et andet fremmedsprog vil være en fordel
Løn og ansættelsesvilkår Stillingen ønskes besat pr. 1. januar 2019 og er på 37 timer om ugen. Kontoret ligger på kunstmuseet HEART – Herning Museum of Contemporary Art, hvor vi forestiller os, at du arbejder 5 dage om ugen. Pga. koncerter om aftenen kan stillingen til tider indebære skiftende arbejdstider. Løn gives efter kvalifikationer og nærmere forhandling.
Ansøgningsfrist Ansøgningen sendes pr. mail til kb@emv.dk senest d. 18. november 2018. Ansættelsessamtaler afholdes d. 23. november. Har du spørgsmål, er du meget velkommen til at kontakte ensemblechef Klara Bernat på tlf. 24 63 36 62.
NB: jobsamtalen vil foregå på engelsk.
Ensemble MidtVest blev etableret i 2002 og består af en strygekvartet, en blæserkvintet og klaver. Med denne alsidige og mangefarvede besætning er det primære formål at formidle et bredt repertoire af klassiske musikværker til publikum i Midt- og Vestjylland. Herudover spiller ensemblet jævnligt andre steder i Danmark samt i udlandet. Ensemble MidtVest indspiller desuden jævnligt CD’er og kan tit høres i radioen.
Ensemble MidtVest finansieres af Statens Kunstfonds Projektstøtteudvalg for Musik samt af de fire kommuner Herning, Holstebro, Ikast-Brande og Struer. Herudover samarbejder ensemblet med adskillige sponsorer.
Læs mere om Ensemble MidtVest på www.emv.dk